Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: kértük, hogy a 191/1996. (XII. 17.) Korm. rendelet 18. §-ában
Paragraph Index: 1320

(1) bekezdése értelmében ajánlást is megfogalmazott a megyei közigazgatási hivatal vezetője részére, és kérte, hogy az Ötv. 99. § (1) bekezdésében biztosított jogkörében eljárva hívja fel a képviselő-testületet a törvénysértés megszüntetésére. A megyei közigazgatási hivatal vezetője válaszlevelében kiemelte, hogy a kisebbségi önkormányzatok hatékony működése érdekében rendkívül fontos az egyetértési jog törvényi biztosítása és annak érvényre juttatása. Felhívta a figyelmet azonban arra, hogy az említett jogosítvány tényleges gyakorlását a jogi szabályozás hiányosságai akadályozzák. A közoktatásról szóló törvény a kisebbségi oktatásban közreműködő intézmény költségvetésének meghatározásakor biztosít egyetértési jogot a helyi kisebbségi önkormányzatok számára és nem a költségvetés egészére nézve. Elismerte ugyanakkor, hogy a költségvetés egyik fontos elemének hiánya lehetetlenné teszi a költségvetés egészének jogszerű elfogadását. A hivatal kisebbségi referense is e probléma jelentőségét kívánta érzékeltetni és felhívni a figyelmet a hiányosságokra, és nem állt szándékában vitatni vagy kisebbíteni az egyetértési jog fontosságát. A Hivatal vezetője kérte a kisebbségi biztos közbenjárását a szabályozás egyértelműsítése érdekében. A hivatal vezetője csatolta leveléhez a települési önkormányzat képviselő-testületéhez címzett felhívását, amelyben kérte a jelenlegi törvénysértő állapot megszüntetése érdekében a kisebbségi önkormányzat egyetértésének beszerzését, az ehhez szükséges egyeztető tárgyalások lebonyolítását. Jelezte ugyanakkor, hogy az Ötv. 92. § (1) bekezdésére hivatkozással pénzügyi vizsgálatra kérte fel az Állami Számvevőszéket. A kisebbségi ombudsman ezzel egy időben szintén pénzügyi vizsgálatot kért a települési önkormányzatnál a nemzetiségi normatív támogatás felhasználásáról. 7.7. A kisebbségi oktatással, kultúrával kapcsolatos egyéb ügyek Az 1998-as évben is szép számmal érkeztek a kisebbségi oktatás és kultúra különböző területeit érintő panaszok. Szemléltetésül bemutatunk néhány jellemző ügyet. 25 92. § (1) bek. A helyi önkormányzatok gazdálkodását az Állami Számvevőszék ellenőrzi. 1999/79/II. szám Az egyik szerb kisebbségi önkormányzat elnöke. panasszal fordult a kisebbségi biztoshoz, amelyben kifogásokat fogalmazott meg a közoktatásról szóló törvény egyes rendelkezéseivel kapcsolatban. A közoktatási törvény 18. § (2) bekezdése szabályozza az anyanyelvi oktatást és a két tannyelvű oktatást megvalósító nevelési-oktatási intézmények vezetői megbízásának feltételeit. Ezek szerint: „ha a nevelési-oktatási intézményben az óvodai nevelés, iskolai nevelés és oktatás kizárólag nemzetiségi, illetve kisebbségi nyelven folyik, vagy a tanulók több mint fele két nyelven — nemzetiségi, illetve kisebbségi nyelven és magyarul — tanul, vezetői megbízást az kaphat, aki — az (1) bekezdésben meghatározottakon túl — rendelkezik az e törvény 17. §-ának (3) bekezdésében meghatározott feltételekkel. Azonos feltételek esetén előnyben kell részesíteni azt, aki a nemzeti vagy etnikai kisebbséghez tartozik”. A törvény 17. § (3) bekezdése szerint: „ha az óvodai nevelés, iskolai nevelés és oktatás, kollégiumi nevelés nyelve a nemzeti vagy az etnikai kisebbség nyelve, illetve nem magyar nyelv, az adott nyelven folyó nevelő és oktató munkához pedagógus-munkakörben — a nevelési-oktatási intézmény típusához igazodva — az alkalmazható, aki nemzetiségi óvodapedagógus, nemzetiségi-tanítói oklevéllel rendelkezik, vagy felsőfokú iskolai végzettséggel és szakképzettséggel és az iskolai nevelés és oktatás, kollégiumi nevelés nyelvének tanítására jogosító tanítói, tanári, nyelvtanári végzettséggel és szakképzettséggel rendelkezik”. A panaszos szerint a jogszabályi előírás hátrányosan megkülönbözteti a nyelvtanári képesítéssel nem rendelkezőket. Az ügy kivizsgálása során elemeztük a jogszabályt, amelynek eredményeképpen a következő megállapítások tehetők: A Nemzeti, etnikai kisebbség óvodai nevelésének irányelve és a Nemzeti, etnikai kisebbség iskolai oktatásának irányelve

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes